text: Myrer myldrer frem
  24 juli 2014 kl. 14.10
  To varme somre og to milde vintre har skabt gunstige betingelser for myrer. Et myrebekæmpelsesfirma har travlere end nogensinde før.
  Firmaet Myreexpressen bekæmper myrer, og de har nok at se til for tiden. Mens de fleste rykker ud i haven, rykker myrerne nemlig ind i stuerne.
  - Vi har 10 biler ude at køre landsdækkende og i hvert fald 100 job om dagen, siger indehaveren af MyreXpressen til TV SYD.
  Myrerne bliver bekæmpet med en gift, der sætter sig fast til deres kroppe i små kapsler. Når de går ned til dronningen, er det så meningen, at hun skal dø af giften. Når dronningen først er død, er problemet løst.
  Selvom man kun har myrer udenfor. Er det, ifølge indehaveren af Myrexpressen, vigtigt at få dem udryddet, inden de spreder sig ind i huset.
  